Í tíðum, tá tjóðarromantikkin stendur í fagrasta blóma, og teir sum eiga mentanina, hava samtykt, at bert tjóðveldismenn duga skaldskap-hin hjartanemandi boðskapurin floymir úr miðlunum í allar ættir, og tað bæði til gamans og álvara-í slíkum tíðum kenst nærum halgibrot at hugsa um onkran av hinum lítisverdu spurningunum, sum dagliga tilveran eisini snýr seg um, spurningar, ið hóast alt eru so týdningarmiklir, at tað kenst tryggari at vita teir svaraðar, sjálvt um ein sveimar í hini fagrastu romantisku dreymatilveruni.